Трэба адзначыць, што ў гаспадарках, куды Віктар Статкевіч завітваў з узнагародамі, праводзіліся сходы працоўных калектываў, дзе Віктар Мікалаевіч расказваў пра развіццё жывёлаводчай галіны і аналізаваў мінулагоднія вынікі работы як у кожным канкрэтным сельгаспрадпрыемстве, так і ў раёне ў цэлым. Да таго ж падчас наведвання ферм старшыня райкама прафсаюза звяртаў пільную ўвагу на санітарна-бытавыя ўмовы для работнікаў дадзеных аб’ектаў.